תא נוסעים מרווח ואיכותי.
עיצוב, תיבת הילוכים מיושנת, ביצועים.
ניסאן טידה הוצגה לראשונה בשנת 2005 ביפן ורק בשנת 2007 הוצגה מחוצה לה. בשנת 2008 הוצגה מתיחת פנים שכללה בעיקר שינויים קוסמטיים קלים. בארץ החל שיווק הניסאן טידה בשנת 2008 לאחר מתיחת הפנים.
ניסאן טידה משתייכת לקטגוריית המשפחתיות וממוקמת בין דגמי ניסאן מעל לניסאן מיקרה המשתייכת לקטגוריית הסופר מיני ומתחת לניסאן אלטימה המשתייכת לקטגוריית המשפחתיות הגדולות ואינה משווקת בארץ.
מתחרותיה העיקריות של הניסאן טידה הן: טיוטה קורולה, הונדה סיוויק, מאזדה 3, יונדאי i35, קיה פורטה, פולקסווגן ג'טה, רנו פלואנס, אופל אסטרה וסקודה אוקטביה.
בניגוד לדגמיה החדשים של ניסאן המציעים עיצוב מיוחד כמו הניסאן ג'וק, הניסאן קאשקאי והניסאן מוראנו, הטידה בעלת מראה קופסתי חסר ייחוד. תא הנוסעים מספק תחושה איכותית בזכות איכות חומרים והרכבה גבוהים. ניסאן טידה מוצעת בשתי תצורות מרכב - סדאן והאצ'בק 5 דלתות.
בסיס הגלגלים של הניסאן טידה נמוך במעט מהממוצע בקטגוריה ועומד על 2.6 מ'. תא המטען בנפח 300 ליטר בתצורת האצ'בק ו-500 ליטר בתצורת הסדאן. ניסאן טידה לא נבחנה במבחני הריסוק של Euro NCAP.
הטידה משווקת בארץ עם מנוע אחד בלבד מסוג בנזין 4 צילידנרים בנפח 1.6 ליטר ובהספק 110 כ"ס. למנוע משודכת תיבת הילוכים אוטומטית מיושנת בעלת ארבעה הילוכים בלבד. תאוצה מאפס למאה קמ"ש מושגת תוך 12.6 שניות והמהירות המירבית עומדת על 170 קמ"ש. צריכת הדלק, לפי נתוני היצרן, עומדת על 10 ק"מ לליטר בנסיעה עירונית, 17 ק"מ לליטר בנסיעה בינעירונית ו- 13.5 ק"מ לליטר בנסיעה משולבת. רמת זיהום האוויר הינה מקבוצה 8 מתוך (15).